ข้อใดไม่ใช่ผักที่อยู่ในหมวดผักใบและยอด
1. ยอดมะกอก
2. ใบมะขามอ่อน
3. ใบเล็บครุฑ
4. ดอกมะรุม
ข้อที่ถูกต้องได้แก่ 4.  เพราะว่า เพราะดอกมะรุม เป็นผักที่อยู่ในหมวดผักยอด ส่วนข้ออื่น ๆ เป็นผักที่อยู่ในหมวดผักใบและยอด

การแบ่งประเภทผัก

ในต่างประเทศแบ่งผักออกเป็น 3 ประเภท คือ 1. ประเภทที่ใช้ส่วนราก หัว เหง้า หรือลำต้นใต้ดิน 2. ประเภทที่ใช้ส่วนยอดในลำต้นหรือดอก และ 3.ประเภทที่ใช้ส่วนผล

สำหรับชาวไทยนิยมแบ่งประเภทผักออกเป็น 5 หมวดใหญ่ ซึ่งอาจจะเป็นเพราะเหมาะสมกับวิธีการประกอบอาหาร (กับข้าว) ของไทยมากกว่า หรืออาจเป็นเพราะผักพื้นบ้านของไทยมีมากมายหลากหลายกว่าของต่างประเทศก็ได้ ดังตัวอย่างที่นำมาจากหนังสือ “ตำรับสายเยาวภา” ซึ่งเป็นหนังสือรวมบทความเกี่ยวกับการปรุงอาหารของสายปัญญาสมาคมในพระราชินูปถัมภ์

ในหนังสือเล่มนี้ ม.ล.หญิงติ๋ว ชลมารคพิจารณ์ ได้เขียนเรื่องผักชนิดต่างๆ ที่ใช้ในการปรุงอาหารไทยเอาไว้มากมาย โดยแบ่งผักออกเป็น 5 หมวด รวมทั้งบอกวิธีนำผักนั้นๆ มากินด้วย ดังจะขอยกมาเป็นตัวอย่างบางส่วน ดังนี้

หมวดผักใบและยอด
- ใบมะขามอ่อน ใช้ประกอบอาหารได้ทั้งดิบและสุก
- ใบเล็บครุฑ กินสุก ใช้ชุบแป้งทอด
- ยอดมะกอก กินดิบเป็นผักจิ้มสุกก็กินได้ เผาไฟจิ้มน้ำพริก ฯลฯ

หมวดผักหัวและราก
- เผือกหอม กินสุก ต้องหัวแก่ได้ที่จึงจะกินดี
- กะทือ ใช้ได้ทั้งดิบและสุก ใส่แกงและยำ
- ขมิ้นขาว ใช้ได้ทั้งสุกและดิบ แต่ดิบมากกว่า ฯลฯ

หมวดผักยอด
- ดอกขจร (สลิด) กินสุก
- ดอกมะรุม กินสุกและดอง
- ดอกดาวเรือง กินดิบ ฯลฯ

หมวดผักดอกฝัก
- ฝักมะรุม กินสุก
-ถั่วฝักยาว กินทั้งสุกและดิบ ฯลฯ

หมวดผักผล
- น้ำเต้า กินสุกใช้ผลอ่อน
- ผลตำลึง ใช้ผลอ่อน ใช้แกงและดอง
- ผลมะเดื่อ ใช้ผลอ่อน กินดิบฯลฯ
โภชนวิทยา